Kuppforsøket i Ekvatorial-Guinea i 2004

Kuppforsøket i Ekvatorial-Guinea i 2004 var et mislykket statskupp i Ekvatorial-Guinea i 2004. I kuppforsøket ble president Teodoro Obiang Nguema Mbasogo forsøkt erstattet av opposisjonspolitikeren Severo Moto Nsá.

I mars 2004 erklærte president Obiang Nguema at myndighetene i Ekvatorial-Guinea hadde oppdaget et komplott mot hans regjering, og at etterretningstjenestene i USA, Storbritannia og Spania var innblandet. 15 personer ble arrestert, og kort tid etter ble ytterligere 70 leiesoldater under ledelse av Simon Mann arrestert på flyplassen i Harare i Zimbabwe. Det er ikke bevist at leiesoldatene hadde forbindelse på regjeringshold i vestlige land. Obiang Nguema har stort sett et godt forhold til den vestlige verden. Det førte til oppsikt da Mark Thatcher, sønn av Margaret Thatcher, innrømmet å ha spilt en rolle i kuppforsøket. Simon Mann ble i 2008 dømt til over 34 års fengsel i Ekvatorial-Guinea, etter å ha blitt utlevert fra Zimbabwe hvor han allerede hadde sonet en straff for samme forhold. Obiang Nguema hadde lovet å benåde Mann dersom han tilsto alt og navnga bakmennene, noe han gjorde, men dette skjedde likevel ikke.

Statskupp
Ekvatorial-Guineas historie
Konflikter i 2004